Foto's: Duisende gestrand weens busstaking | Maroela Media
Pendelaars wag op taxi's by die Nyanga-staanplek te midde van 'n landswye staking deur busbestuurders (18 April 2018). Foto: Ayanda Ndamane/ANA
Duisende pendelaars was Woensdag gestrand en kon nie by hul werkplekke uitkom nie, terwyl ander van alternatiewe vervoer gebruik moes maak om by die werk te kom.
Busbestuurders wat lede is van die South African Transport and Allied Workers' Union (Satawu) het reg oor die land het begin staak nadat loononderhandelinge met hul werkgewers, die Commuter Bus Employers Organisation en die South African Bus Employers Association (Sabea), 'n dooiepunt bereik het. Die werkers eis 'n 12% salarisverhoging, terwyl werkgewers net bereid is om 'n 7% verhoging toe te staan.
'n Vrou wat gewoonlik soggens die bus van Mitchells Plein buite Kaapstad haal om by haar werk in die Kaapstadse sakesentrum te kom, was Woensdagoggend een van dié wat by die plaaslike taxi-staanplek tougestaan het om 'n taxi te haal. Sy het verduidelik dat haar werkgewer nie begrip het vir die uitdaging van die busstaking nie en dat daar van haar verwag word om nietemin betyds te wees.
Die vrou het ook gesê sy is bekommerd oor hoe sy Woensdagaand by die huis gaan kom, aangesien daar geen taxi's van die Mitchells Plein-taxistaanplek af ry na waar sy in Strandfontein woon nie.
Talle taxibestuurders het egter die ekstra kliënte – en inkomste – verwelkom. Tiyani Madoda, 'n taxibestuurder wat tussen Marabastad in Pretoria-Wes en Mamelodi in Pretoria-Oos ry, het gesê die busstaking beteken 'n goeie inkomste vir hom. "Dit is besigheid. Ons werk en is dit 'n slegte ding as ons nou meer geld maak? Laat die busbestuurders staak," het Madoda gesê.
In Mamelodi het motoriste gesê hulle word deur taxibestuurders geïntimideer indien hulle aanbied om gestrande pendelaars of hul kollegas 'n saamrygeleentheid te gee. "Ons sê Suid-Afrika is 'n vry land, maar ek mag nie toegelaat word om 'n paar passasiers 'n geleentheid met my motor te gee nie? Ons word deur die taxibestuurders geïntimideer wanneer ons hierdie gestrande mense help. Is dit 'n misdaad om jou mede-gemeenskapslede te help?" het een motoris gesê wat versoek het dat sy naam nie genoem word nie.
Ten spyte van die berigte van intimidasie het die woordvoerders van die Tshwane-metropolisie en die Gautengse verkeerspolisie gesê daar was teen Woensdagmiddag geen berigte van geweld nie.
Busaphi Nxumalo, woordvoerder van die provinsiale verkeerspolisie in Gauteng, het gesê die owerhede is wel bewus van voorvalle waar taxibestuurders motoriste intimideer. "Dit is 'n vreedsame staking en geen geweld is aangemeld nie. Maar ek het op die radio gehoor dat mense vertel hulle word deur die taxiverenigings voorgekeer en vertel hulle mag nie mense geld vra om hulle te vervoer nie," het Nxumalo gesê.
Blade Nzimande, minister van vervoer, het vroeër 'n beroep op al die betrokke partye gedoen om die busstaking dringend te beëindig en loononderhandelinge te hervat.
Brett Herron, die burgemeesterskomiteelid vir vervoer en stedelike ontwikkeling in Kaapstad, het egter teen Woensdag laatmiddag in 'n verklaring gesê daar is nog geen einde vir die staking in sig nie.
Pendelaars by die Dunoon-taxistaanplek in Kaapstad te midde van 'n landswye staking deur busbestuurders (18 April 2018). Foto: Ayanda Ndamane/ANA
Mens wonder wanneer gaan hulle besef dis n handjie vol mense wat die res straf. In my opinie, die wat betoog word vervzng met iemand wat wil werk en nie n werk het nie. Vervang die wat nie wil met die wat wil. Unies verwoes mense se lewens en word gekul met lidmaatskap wat hulle betaal om moeilikheid te maak. We Demand….
En so word die ekonomie geknou en alles gaan op wie is die wenners hierso.??
Don't worry people, according Lindiwe Sisulu everything is going well in South Africa…
Hoeveel? · 1 jaar gelede
Hoeveel kan 'n 16-sitplek taxi vat?
@Hoeveel, 'n 16sitplek taxi kam 45 mense vat en die geldjies rol in.
Waiting · 1 jaar gelede
Seker ook weer JAN VAN RIEBEECK se skuld .. die EFF en ANC youth league gaan seker nou weer 'n paar busse uitbrand … dit is mos die logika .. hoekom moet ons as gewone kantoorwerkers tevrede wees met 7% maar ander brand busse uit en staak ELKE JAAR vir 10 en 12% .. dit gaan tog ook oor die bekostigbaarheid . petrol bly die hoogte inskiet .. En moet asb nie met die argument kom dat die "arme" mense sulke lae salarisse kry nie. AS JY AANSOEK DOEN VIR WERK DAN COMMIT JY JOUSELF TOT 'n SEKERE SALARIS . en inflasie in aggenome kan jy nie net skielik nou 10% of 20 % verhoging verwag nie .. HOEKOM Is jy tevrede met 'n sekere salaris as jy kontrak teken en daarna NOOIT weer nie?? Ons wittes hou maar ons monde en vat maar 'n 4% of 7 % verhoging op die hoogste .. !!
ANTI TAXI · 1 jaar gelede
Ja, en nou jaag hulle net meer om vinniger hul doodskiste op wiele voller te laai. Hulle het geen respek vir ander padgebruikers nie, maak soos hulle lekker kry, die verkeerspolisies kyk maar net anderpad as die oorlaaide wit strepe verbyspoed,
Ek was gister in amper 3 ongelukke met taxi's. Hulle voertuie se flikker ligte werk nie, maar net die Hazards, sperstrepe is daar om oorbodige verf op te gebruik en verkeersligte net om tyd te mors.